Ehdotus neuvoston päätös Euroopan yhteisön ja Ukrainan välisestä tiettyjen terästuotteiden kaupasta tehdyn päätöksen 2003/893/EY muuttamisesta /* KOM/2004/0377 lopull. - ACC 2004/0124 */





Ehdotus NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta tehdyn päätöksen 2003/893/EY muuttamisesta (komission esittämä) PERUSTELUT Tämän päätöksen tarkoituksena on muuttaa Euroopan yhteisön ja Ukrainan välisestä tiettyjen terästuotteiden kaupasta 15 päivänä joulukuuta 2003 tehty neuvoston päätös 2003/893/EY uusien jäsenvaltioiden EU:hun liittymisen huomioon ottamiseksi. Kuten liittymisasiakirjassa määrätään, uusien jäsenvaltioiden on terästuotteiden tuonnissa sovellettava yhteistä kauppapolitiikkaa, kuten määrällisiä rajoituksia. Liittymisasiakirjan mukaan näitä määrällisiä rajoituksia on kuitenkin mukautettava EU:n laajenemisen huomioon ottamiseksi. Laajentuva EU ja Ukraina käyvät parhaillaan neuvotteluja kahdenvälisen terässopimuksen tekemisestä vuonna 2004. Tällä sopimuksella korvattaisiin yksipuoliset toimenpiteet. Ennen sopimuksen lopullista hyväksymistä ja voimaantuloa on 15 päivänä joulukuuta 2003 tehdyllä neuvoston päätöksellä 2003/893/EY käyttöön otettuja voimassa olevia määrällisiä rajoituksia korotettava, jotta varmistetaan perinteisen kaupan jatkuminen EU:n laajenemisen jälkeen. Sen vuoksi ehdotetaan näiden määrällisten rajoitusten korottamista. Määrälliset rajoitukset korotetaan menetelmällä, jossa otetaan huomioon perinteinen tuonti uusiin jäsenvaltioihin ja jossa lasketaan seuraavat seikat: - Ukrainasta peräisin olevien asianomaisten terästuotteiden uusiin jäsenvaltioihin suuntautuneen tuonnin keskiarvo viimeisten kolmen vuoden aikana (2000-2002); - tuonnin keskiarvo mukautetaan ajan mukaan suhteellisesti, koska laajentuminen tapahtuu 1. toukokuuta 2004; - tuonnin keskiarvoa alennetaan 30 prosenttia, jota jo sovelletaan määrällisiin rajoituksiin, jotka on otettu Ukrainan osalta käyttöön sen rautaromun viennille asettamien esteiden vuoksi. Tämä neuvoston päätös kumotaan, kun sopimus tulee voimaan. Neuvostoa pyydetään hyväksymään tämä ehdotus neuvoston päätökseksi, jolla muutetaan 15 päivänä joulukuuta 2003 tehty neuvoston päätös 2003/893/EY. 2004/0124 (ACC) Ehdotus NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta tehdyn päätöksen 2003/893/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, sekä katsoo seuraavaa: (1) Euroopan unioniin liittyi 1 päivänä toukokuuta 2004 kymmenen uutta jäsenvaltiota, jotka ovat Kypros, Latvia, Liettua, Malta, Puola, Slovakia, Slovenia, Tsekki, Unkari ja Viro. Vuoden 2003 liittymisasiakirjan 6 artiklan 8 kohdassa määrätään, että yhteisön terätuotteiden tuontiin soveltamia määrällisiä rajoituksia on mukautettava uusiin jäsenvaltioihin viime vuosina suuntautuneen tuonnin perusteella. (2) Neuvosto hyväksyi Euroopan yhteisön ja Ukrainan välisestä tiettyjen terästuotteiden kaupasta 15 päivänä joulukuuta 2003 tehdyllä päätöksellä 2003/893/EY [1] määrälliset rajoitukset, joita sovelletaan eräiden Ukrainasta peräisin olevien terästuotteiden tuonnissa Euroopan yhteisöön. [1] EUVL L 333, 20.12.2003, s. 84. (3) Koska Ukrainan kanssa kahdenvälisestä terässopimuksesta käytäviä neuvotteluja ei ole saatu päätökseen, on tarpeen vuoden 2003 liittymisasiakirjan 6 artiklan 8 kohdan kolmannen alakohdan nojalla korottaa voimassa olevia määrällisiä rajoituksia, jotta perinteinen kauppa voi jatkua Euroopan unionin laajentumisen jälkeen. Korotus perustuu uusiin jäsenvaltioihin vuosina 2000, 2001 ja 2002 suuntautuneen asianomaisten terästuotteiden tuonnin keskiarvoon, jota mukautetaan ajan mukaan suhteellisesti, koska laajentuminen tapahtuu 1 päivänä toukokuuta 2004, ja johon lisäksi sovelletaan 30 prosentin alennuskerrointa, jota jo sovelletaan määrällisiin rajoituksiin, jotka on otettu Ukrainan osalta käyttöön sen rautaromun viennille asettamien esteiden vuoksi. Näitä määrällisiä rajoituksia muutetaan tarvittaessa uudestaan sopimuksen tekemisen jälkeen. (4) Sen vuoksi neuvoston päätöksen 2003/893/EY liite II olisi muutettava, ON PÄÄTTÄNYT SEURAAVAA: 1 artikla Korvataan neuvoston päätöksen 2003/893/EY liite II tämän päätöksen liitteellä. 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä [...]. Neuvoston puolesta Puheenjohtaja LIITE "LIITE II MÄÄRÄLLISET RAJOITUKSET - UKRAINA Yksikkö: tonnia Vuosi // 2004 // Tuotteet // // SA. Levytuotteet // // SA1. Kelat // 62 037 // SA2. Raskaat levyt // 200 104 // SA3. Muut levytuotteet // 66 608 // // SB. Pitkät tuotteet // // SB1. Tangot // 12 481 // SB2. Valssilanka // 66 828 // SB3. Muut pitkät tuotteet // 122 170 // "